কর্মশালায় বীর বাহাদুর এমপি বলেন, বাংলাদেশ একটি উন্নত দেশ ও জাতি হিসেবে মাথা তুলে দাঁড়াবে। বঙ্গবন্ধু একটি স্বাধীন রাষ্ট্র বা ভুখন্ড দিয়েছে আর তার সুযোগ্য কন্যা প্রধানমন্ত্রী শেখ হাসিনা সেই স্বাধীন দেশের মানুষকে অর্থনৈতিক মুক্তি দিতে চায়। স্বনির্ভর বাংলাদেশ গড়তে এবং দেশের মানুষের অর্থনৈতিক মুক্তি জন্য প্রতিটি মানুষকে নিজ উদ্যোগে আয়কর ও ভ্যাট দিতে হবে। তিনি আরো বলেন, পাহাড়ের মানুষ এখনো আয়কর ও ভ্যাট সম্পর্কে সচেতন নয়। যার কারনে ব্যবসায়ী এবং সংশ্লিষ্ট কর্মকর্তাদের মধ্যে দুরত্ব রয়েছে। এ ব্যাপারে ব্যবসায়ীদের সাথে একাধিকবার আলোচনার মাধ্যমে ভ্যাট কর্মকর্তা ও জনগনের মধ্যে দুরত্ব কমিয়ে আনতে পারলে প্রতিটি সেক্টরের মানুষ তার আয়কর ও ভ্যাট দিতে আগ্রহী হয়ে উঠবে।